Twitter 2020-yilda eng ko‘p muhokama qilingan sport klublari reytingini e’lon qildi

Twitter ijtimoiy tarmog‘i 2020-yil hisobotlarini taqdim etdi. Unga ko‘ra, joriy yilda eng ko‘p muhokamalarga sabab bo‘lgan sport klublari reytingi ham tuzildi.

Birinchi o‘rinni “Los-Anjeles Leykers” basketbol jamoasi egalladi. “Manchester Yunayted” va “Barselona” futbol klublari kuchli uchlikdan o‘rin oldi.
Kuchli o‘nlikning sakkizta o‘rni futbol klublariga tegishli bo‘ldi.
2020-yilda eng ko‘p muhokama qilingan sport klublari:
1. “Los-Anjeles Leykers”, basketbol;
2. “Manchester Yunayted”, futbol;
3. “Barselona”, futbol;
4. “Los-Anjeles Dodjers”, beysbol;
5. “Real” Madrid, futbol;
6. “Liverpul”, futbol;
7. “Flamengo”, futbol;
8. “Arsenal”, futbol;
9. “Chelsi”, futbol;
10. PSJ, futbol.
Shuningdek, eng ko‘p muhokamaga sabab bo‘lgan sport voqealari ham aniqlandi. PSJ va “Bavariya” o‘rtasidagi YChL finali (0:1) hamda o‘sha musobaqa yarim finali doirasidagi “Barselona” — “Bavariya” (2:8) uchrashuvi ular qatoridan o‘rin oldi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!